
    This collection gathers narratives, laws, poems, prophecies, letters, and a final vision into a single arc concerned with origins, identity, worship, justice, and hope. From Genesis and Exodus through Apocalips, the books track a people’s relationship to the divine, the formation of communities, and the testing of vocation across time. Historical records such as Joshua, Judges, and the sequences of Kings and Paralipomenon stand alongside meditations like Ecclesiastes and Proverbs, and along with gospels and correspondence. Held together by recurring vows, judgments, and promises, the whole forms a conversation about faithfulness and renewal that justifies their presentation as one sustained testimony.

The texts speak to one another through motifs of law and covenant, carried in Leviticus and Deuteronomy and tested within Joshua, Judges, and the successive reigns of 1–4 Kings. The annals of 1 and 2 Paralipomenon reflect similar concerns, while 1–3 Esdras mark rebuilding and reordering. Prophetic books from Isaiah to Malachie answer royal narratives with critique and promise. Lamentations and the Preier of Jeremye register grief that Baruk and Ezechiel reframe with instruction and vision. Through such exchanges, statutes encounter experience, and memory revises aspiration, creating a cross-genre dialogue on obedience, leadership, catastrophe, and return.

Another conversation unfolds across wisdom and lyric. Job contemplates integrity amid suffering; Proverbs orders daily conduct; Ecclesiastes questions permanence; Songes of Songes celebrates human love; Wisdom and Syrach gather counsel that bridges household life and public virtue. Psalms moves between petition and praise, providing a language for the heart that intersects with the urgency of prophetic appeals and historical turning points. Shorter narratives such as Ruth, Tobit, Judith, and Esther add compact portraits of fidelity and risk. Their restrained scale balances the grand scope of Isaiah, Ezechiel, and Daniel, showing how personal devotion and communal fate continually shape each other.

The gospels—Matheu, Mark, Luke, and John—introduce a renewed center of gravity through closely observed narratives of teaching and deed. The Dedis of Apostlis extends that momentum into communal action, tracing growth, conflict, and discernment. Together they frame the letters that follow, in which communities identified as Romaynes, Corinthis, Galathies, Effesies, Filipensis, Colosencis, and Thessalonycensis receive counsel. Personal and pastoral concerns appear in 1 and 2 Tymothe, Tite, and Filemon, while Ebrews, James, 1 and 2 Petre, 1–3 Joon, and Judas widen the circle. The sequence sets proclamation beside practice, exploring identity through instruction, remembrance, and shared discipline.

These letters display moral and communal textures that echo law and wisdom while addressing immediate needs. Messages to Romaynes and Corinthis consider belonging and order within diverse communities. Notes to Galathies, Effesies, Filipensis, Colosencis, and the Thessalonycensis pair share counsel on conduct and perseverance. Guidance to leaders appears in 1 and 2 Tymothe and Tite, alongside the intimate appeal of Filemon. Ebrews and James develop instruction with a reflective tone, while 1 and 2 Petre, 1–3 Joon, and Judas emphasize fidelity and discernment. A brief Laodicensis, set among these communications, widens the audience. Together, the epistles refine belief and practice.

Visions punctuate the collection and unify its urgency. Daniel and Ezechiel present symbolic scenes that complicate and deepen the language of Isaiah and prophetic writings from Osee and Joel through Malachie. Apocalips gathers and intensifies such imagery, closing the sequence with disclosure rather than settlement. Across these books, warning and consolation travel together, as do judgment and renewal. In parallel, prayers like Lamentations and the Preier of Jeremye keep lament audible alongside instruction. The result is a rhythm of upheaval and restoration that binds law, history, song, oracle, narrative, letter, and revelation into an intricate, mutually illuminating whole.

Considered together, these books continue to shape cultural horizons by supplying stories, symbols, and arguments that travel far beyond their original settings. Artists draw on Genesis and Psalms for images of beginning and praise; dramatists revisit Judges, Kings, and Esther for conflict and courage; philosophers find in Job and Ecclesiastes provocations about meaning; communities adopt the letters for formative language; readers return to Apocalips for hope under strain. The collection’s diversity sustains dialogue across traditions, inspiring new compositions, public reflection, and ethical resolve. Its capaciousness invites ongoing interpretation, ensuring that law, wisdom, narrative, and vision remain active resources for modern life.

    Socio-Political Landscape
From Genesis through Deuteronomy, political community emerges from clan alliances, covenants, and land claims. Exodus frames liberation from Pharaonic corvée and the formation of a mobile polity bound by law, with Leviticus and Numbers encoding priestly jurisdiction, taxation-in-kind, and impurity management that stabilize a sanctuary-centered economy. Joshua and Judges recall frontier settlement, tribal federations, and ad hoc leadership under external pressure, framing kingship as both temptation and last resort. Deuteronomy’s centralization ideal implicitly contests local shrines, anticipating later struggles over temple authority. Genealogies and land allotments function as charters, legitimizing jurisdiction and inheritance amid competing memories of conquest, treaty, and coexistence.
Kings and Paralipomenon depict court coalitions, vassal diplomacy, and reform campaigns under the shadow of Assyrian and Babylonian power. Prophets such as Isaiah, Jeremiah, Ezechiel, Amos, and Mychee address military brinkmanship, debt-slavery, and elite predation, tying geopolitical calamity to covenantal breach. Lamentations and the Preier of Jeremye register the civic trauma of siege and deportation. Under the Persians, 1 Esdras, 2 Esdras, and 3 Esdras portray imperial edicts, temple reconstruction, boundary maintenance, and public readings of law as instruments of social reconstitution. Esther and Daniel explore minority survival within foreign courts, balancing accommodation, civil resistance, and ritual fidelity.
Later books move through Hellenistic and Roman dominance. 1 Machabeis and 2 Machabeis narrate decrees constraining ancestral customs, the emergence of guerrilla leadership, and the contest over high-priestly legitimacy, culminating in temple rededication and diplomatic maneuvers with regional powers. Wisdom and Syrach speak from urban diasporas, counseling integrity under cultural prestige and pressure. Judith dramatizes strategic deception against invading command, while Tobit models domestic piety under imperial administration. In the Roman era, Matheu, Mark, Luke, and John situate proclamation under client kings and prefects; Dedis of Apostlis tracks assemblies before magistrates; Romaynes and allied letters negotiate honor-shame, patronage, and civic belonging.
Intellectual & Aesthetic Currents
Across the anthology, wisdom and worship generate distinctive aesthetics. Proverbs distills practical order into antithetic lines; Ecclesiastes questions the durability of such order with skeptical refrain; Job stages forensic debate over innocent suffering. Psalms expands royal, communal, and personal prayer, using parallelism, acrostic craft, and musical asides. Songes of Songes offers lyric eros, later read alongside covenant imagery. Lamentations and the Preier of Jeremye compress national grief into alphabetic dirges. Leviticus articulates beauty through holiness—purity, sacrifice, and festival calendars giving architecture to time. Numbers blends itinerary, census, and law, treating mobility, crisis, and administration as subjects for narrative art.
Prophetic books refine forms of public persuasion. Isaiah harnesses courtly cadence and vision sequences; Jeremiah interweaves covenant lawsuits and personal laments; Ezechiel stages symbolic actions and temple theophany; the Twelve, from Osee to Malachie, mix satire, woe, and consolation. Daniel pioneers hybrid storytelling and vision, providing templates later echoed by Apocalips. These works recycle Exodus plagues, Sinai, and wilderness testings as interpretive keys to later crises. Baruk and the Preier of Jeremye cultivate confessional historiography. Rhetorical innovation also includes parable and woe oracle, sharpening moral contrast while keeping hope instruments—remnant, new heart, restored city—available to imagined communities.
Historiography and story craft traverse styles and aims. Genesis weaves ancestral cycles with etiologies; Exodus, Joshua, and Judges shape deliverance, settlement, and collapse into emblematic episodes. Kings and 1–2 Paralipomenon curate royal annals with theological appraisal, while the Esdras corpus models archival citation and public recitation. Ruth, Jonas, and Judith compress cross-cultural ethics into vivid novellas; Tobit integrates travel, marriage, and angelic aid. Matheu, Mark, Luke, and John combine biography, parable, and fulfillment citation. Dedis of Apostlis adopts itinerary and trial scenes. Romaynes and companions use diatribe and household codes; Ebrews orchestrates homily; James and Petre craft sapiential exhortation.
Legacy & Reassessment Across Time
Reframing within the anthology is continual. Deuteronomy revisits Sinai tradition to regulate kingship and worship, shaping later appraisals in Kings. 1–2 Paralipomenon reselects and recasts royal data, amplifying temple personnel and Davidic liturgy. The Esdras books reauthorize law through public reading, marriage policy, and archival memory. Prophetic collections reinterpret earlier promises; Isaiah and Ezechiel reimagine Zion and sanctuary. Matheu aligns Genesis and Isaiah motifs to narrate fulfillment; John reconfigures tabernacle and wisdom themes. Romaynes rereads Abraham, Adam, and promise; Galathies employs allegory. Ebrews typologizes priesthood and sacrifice. James nuances faith and works; 2 Petre recalibrates apocalyptic delay.
Reception diverged across communities, especially regarding Tobit, Judith, Wisdom, Syrach, 1–3 Esdras, 1–2 Machabeis, and Laodicensis, whose status and sequence were often disputed. Gospels and Dedis of Apostlis quote or allude to Psalms, Isaiah, Deuteronomy, and the Twelve, establishing citation networks that guided later reading. Romaynes, Ebrews, and Apocalips fostered typology and symbolic exegesis, while James, Petre, and Joon encouraged moral and pastoral application. Transmitted in multiple languages, the collection invited harmonization and commentary, but also preserved fruitful tension between narrative, law, prophecy, wisdom, and apocalypse. Reassessment has typically occurred by reweaving existing texts, rather than supplanting them, sustaining canonical conversation.

    Genesis
An origins epic tracing creation, early humanity, and the emergence of a covenant family, balancing cosmic scale with intimate domestic scenes.
It establishes patterns of promise, failure, and reconciliation that later laws, histories, wisdom, and prophets revisit and refine.
Exodus
A deliverance saga of liberation from oppression and the forging of identity through signs, lawgiving, and wilderness testing.
It frames freedom as covenant responsibility, becoming a touchstone for prophetic critique and communal worship.
Law (Leviticus–Numbers–Deuteronomy)
Leviticus shapes ritual holiness and priestly service; Numbers weaves census with desert conflicts; Deuteronomy exhorts loyalty by re-presenting the law for a new generation.
Together they craft a sacred social order and moral imagination that later narratives measure against and prophets invoke for reform.
Early Histories (Joshua–Judges–Ruth)
Joshua depicts entry and settlement with resolve; Judges portrays spiraling cycles of crisis and deliverance; Ruth offers a quiet tale of loyalty and belonging amid upheaval.
The juxtaposition of conquest, fragility, and kindness probes leadership and covenant faithfulness, setting templates the monarchic books test.
Kings (1–4)
A dynastic chronicle of rulers, temple, and foreign entanglements, moving from consolidation to fracture under theological scrutiny.
Its rise-and-decline arc becomes the benchmark that later summaries revisit and prophetic voices critique or console.
Paralipomenon (1–2)
A retelling of royal and temple history with genealogical breadth and liturgical focus that highlights reform and continuity.
By re-centering worship and memory, it complements the cautionary drive of Kings with a restorative vision.
Esdras (1–3)
Accounts and reflections on return, rebuilding, and the struggle to restore law and community after displacement.
They bridge history and exhortation, echoing restoration promises from the prophets and preparing for diaspora wisdom tales.
Diaspora Tales (Tobit–Judith–Esther)
Three narratives of faithful ingenuity and courage in foreign settings, blending peril, providence, and civic savvy.
Their intimate stakes counterbalance imperial-scale histories, modeling resilient piety beyond homeland structures.
Job
A poetic disputation that probes suffering, divine justice, and human humility through searching lament and dialogue.
Its philosophical gravity challenges simplistic retribution logic and deepens the wisdom tradition’s moral texture.
Psalms
A chorus of praise, lament, trust, and hope that gives voice to communal and personal devotion across seasons.
These songs become the emotional and theological soundtrack for history, wisdom, prophecy, and later communities.
Wisdom and Song (Proverbs–Ecclesiastes–Songes of Songes)
Proverbs offers practical counsel and moral patterns; Ecclesiastes reflects on life’s cycles and limits; Songes of Songes celebrates love’s beauty and intensity.
Together they balance discipline, existential candor, and poetic delight, complementing law’s norms and prophecy’s urgency.
Hellenistic Wisdom (Wisdom–Syrach)
Reflective instruction that unites reverence, ethics, and contemplation of history and mortality.
These writings synthesize tradition and reason, echoing Proverbs while anticipating theological themes developed in later texts.
Major Prophets and Exilic Voices (Isaiah–Jeremiah–Lamentations–Preier of Jeremye–Baruk–Ezechiel–Daniel)
A panorama of warning, lament, and hope delivered as oracles, visions, and prayers amid crisis and exile.
Their alternating tones of judgment and consolation frame covenant failure and promised renewal, shaping expectations echoed by returns and later readings.
The Twelve (Osee–Joel–Amos–Abdias–Jonas–Mychee–Naum–Abacuk–Sofonye–Aggey–Sacarie–Malachie)
Compact prophetic books addressing injustice, idolatry, catastrophe, and restoration with vivid symbols and urgent appeal.
Their diverse angles on repentance, social ethics, and future hope amplify the major prophets’ themes in concentrated form.
Machabeis (1–2)
Narratives of resistance and devotion under oppressive rule, highlighting zeal, identity, and communal sacrifice.
They dramatize defense of sacred practice and memory, bridging earlier covenant commitments with later perseverance.
Gospels (Matheu–Mark–Luke–John)
Four complementary portraits of a teacher-healer whose public work, conflict, and climactic resolution inaugurate a proclaimed reign.
They weave fulfillment motifs from law and prophets into narrative, becoming the hinge that reorients the collection’s hopes and ethics.
Dedis of Apostlis
A movement history tracing the message’s spread through speeches, journeys, and communal experiments under pressure.
It extends the Gospels into shared practice and mission, providing the backdrop the letters interpret and apply.
Paul’s Early Mission Letters (Romaynes–1 Corinthis–2 Corinthis–Galathies)
Correspondence articulating grace, unity, and transformed life amid diverse cultures and real congregational tensions.
They probe law and faith, community order, and reconciliation, dialoguing with the Torah and prophets while shaping lived ethics.
Prison Epistles (Effesies–Filipensis–Colosencis–Filemon)
Letters from constraint that celebrate cosmic hope, communal maturity, and personal reconciliation.
They blend exalted vision with practical warmth, complementing earlier arguments with embodied relationships and praise.
Thessalonian Letters (1 Thessalonycensis–2 Thessalonycensis)
Pastoral guidance to a young community facing pressure and questions about perseverance and future expectation.
They temper urgency with steadiness, aligning hope with ethical sobriety and mutual care.
Pastoral Epistles (1 Tymothe–2 Tymothe–Tite)
Manuals for leaders on teaching, order, and endurance, attentive to character and sound instruction.
They consolidate missionary themes into stable patterns for community life, echoing wisdom’s concern for everyday faithfulness.
Ebrews
A sustained exposition presenting a high view of mediation and access to the divine through a reimagined priestly framework.
It bridges ritual heritage and new covenant understanding, drawing on earlier scriptures to encourage endurance.
Catholic Epistles (James–1 Petre–2 Petre–1 Joon–2 Joon–3 Joon–Judas)
Circular letters emphasizing lived faith, perseverance under trial, sound teaching, and communal love.
Their diverse voices round out the epistolary witness, balancing doctrinal clarity with ethical action and guarding against distortion.
Apocalips
A visionary tapestry of conflict, worship, and ultimate renewal rendered in potent symbols and stark contrasts.
It gathers threads of justice and promise into an urgent call to faithful witness and resilient hope.
Laodicensis
A brief exhortation urging steadfastness and receptivity to guidance within an interconnected network of communities.
It echoes themes of unity and encouragement from other letters, serving as a connective note rather than a doctrinal centerpiece.

1 In the bigynnyng God made of nouyt heuene and erthe.

2 Forsothe the erthe was idel and voide, and derknessis weren on the face of depthe; and the Spiryt of the Lord was borun on the watris.

3 And God seide, Liyt be maad, and liyt was maad.

4 And God seiy the liyt, that it was good, and he departide the liyt fro derknessis, 

5 and he clepide the liyt, dai, and the derknessis, nyyt. And the euentid and morwetid was maad, o daie.

6 And God seide, The firmament be maad in the myddis of watris, and departe watris fro watris.

7 And God made the firmament, and departide the watris that weren vndur the firmament fro these watris that weren on the firmament; and it was don so.

8 And God clepide the firmament, heuene. And the euentid and morwetid was maad, the secounde dai.

9 Forsothe God seide, The watris, that ben vndur heuene, be gaderid in to o place, and a drie place appere; and it was doon so.

10 And God clepide the drie place, erthe; and he clepide the gadryngis togidere of watris, the sees. And God seiy that it was good;

11 and seide, The erthe brynge forth greene eerbe and makynge seed, and appil tre makynge fruyt bi his kynde, whos seed be in it silf on erthe; and it was doon so.

12 And the erthe brouyte forth greene erbe and makynge seed bi his kynde, and a tre makynge fruyt, and ech hauynge seed by his kynde. And God seiy that it was good.

13 And the euentid and morwetid was maad, the thridde dai.

14 Forsothe God seide, Liytis be maad in the firmament of heuene, and departe tho the dai and niyt; and be tho in to signes, and tymes, and daies, and yeeris;

15 and shyne tho in the firmament of heuene, and liytne tho the erthe; and it was doon so.

16 And God made twei grete liytis, the gretter liyt that it schulde be bifore to the dai, and the lesse liyt that it schulde be bifore to the niyt;

17 and God made sterris; and settide tho in the firmament of heuene, that tho schulden schyne on erthe,

18 and that tho schulden be bifore to the dai and nyyt, and schulden departe liyt and derknesse. And God seiy that it was good.

19 And the euentid and the morwetid was maad, the fourthe dai.

20 Also God seide, The watris brynge forth a `crepynge beeste of lyuynge soule, and a brid fleynge aboue erthe vndur the firmament of heuene.

21 And God made of nouyt grete whallis, and ech lyuynge soule and mouable, whiche the watris han brouyt forth in to her kyndis; and God made of nouyt ech volatile bi his kynde. And God seiy that it was good;

22 and blesside hem, and seide, Wexe ye, and be ye multiplied, and fille ye the watris of the see, and briddis be multiplied on erthe.

23 And the euentid and the morwetid was maad, the fyuethe dai.

24 And God seide, The erthe brynge forth a lyuynge soul in his kynde, werk beestis, and `crepynge beestis, and vnresonable beestis of erthe, bi her kyndis; and it was don so.

25 And God made vnresonable beestis of erthe bi her kyndes, and werk beestis, `and ech crepynge beeste of erthe in his kynde. And God seiy that it was good; and seide,

26 Make we man to oure ymage and liknesse, and be he souereyn to the fischis of the see, and to the volatilis of heuene, and to vnresonable beestis of erthe, and to ech creature, and to ech `crepynge beest, which is moued in erthe.

27 And God made of nouyt a man to his ymage and liknesse; God made of nouyt a man, to the ymage of God; God made of nouyt hem, male and female.

28 And God blesside hem, and seide, Encreesse ye, and be ye multiplied, and fille ye the erthe, and make ye it suget, and be ye lordis to fischis of the see, and to volatilis of heuene, and to alle lyuynge beestis that ben moued on erthe.

29 And God seide, Lo! Y haue youe to you ech eerbe berynge seed on erthe, and alle trees that han in hem silf the seed of her kynde, that tho be in to mete to you;

30 and to alle lyuynge beestis of erthe, and to ech brid of heuene, and to alle thingis that ben moued in erthe, and in whiche is a lyuynge soule, that tho haue to ete; and it was doon so.

31 And God seiy alle thingis whiche he made, and tho weren ful goode. And the euentid and morwetid was maad, the sixte day.

1 Therfor heuenes and erthe ben maad perfit, and al the ournement of tho.

2 And God fillide in the seuenthe dai his werk which he made; and he restide in the seuenthe dai fro al his werk which he hadde maad;

3 and he blesside the seuenthe dai, and halewide it; for in that dai God ceesside of al his werk which he made of nouyt, that he schulde make.

4 These ben the generaciouns of heuene and of erthe, in the day wherynne the Lord God made heuene and erthe,

5 and ech litil tre of erthe bifore that it sprong out in erthe; and he made ech erbe of the feeld bifore that it buriownede. For the Lord God had not reyned on erthe, and no man was that wrouyte erthe;

6 but a welle stiede out of the erthe, and moistide al the hiyere part of erthe.

7 Therfor the Lord God formede man of the sliym of erthe, and brethide in to his face the brething of lijf; and man was maad in to a lyuynge soule.

8 Forsothe the Lord God plauntide at the bigynnyng paradis of likyng, wherynne he settide man whom he hadde formed.

9 And the Lord God brouyte forth of the erthe ech tre fair in siyt, and swete to ete; also he brouyte forth the tre of lijf in the middis of paradis, and the tre of kunnyng of good and of yuel.

10 And a ryuer yede out fro the place of likyng to moyste paradis, which ryuer is departid fro thennus in to foure heedis.

11 The name of the o ryuer is Fyson, thilke it is that cumpassith al the lond of Euilath, where gold cometh forth,

12 and the gold of that lond is the beste, and there is foundun delium, that is, a tree of spicerie, and the stoon onychyn;

13 and the name to the secounde ryuer is Gyon, thilke it is that cumpassith al the loond of Ethiopie;

14 forsothe the name of the thridde ryuer is Tigris, thilke goith ayens Assiriens; sotheli the fourthe ryuer is thilke Eufrates.

15 Therfor the Lord God took man, and settide hym in paradis of likyng, that he schulde worche and kepe it.

16 And God comaundide to hym and seide, Ete thou of ech tre of paradis;

17 forsothe ete thou not of the tre of kunnyng of good and of yuel; for in what euere dai thou schalt ete therof, thou schalt die bi deeth.

18 And the Lord God seide, It is not good that a man be aloone, make we to hym an help lijk to hym silf.

19 Therfor whanne alle lyuynge beestis of erthe, and alle the volatils of heuene weren formed of erthe, the Lord God brouyte tho to Adam, that he schulde se what he schulde clepe tho; for al thing that Adam clepide of lyuynge soule, thilke is the name therof.

20 And Adam clepide bi her names alle lyuynge thingis, and alle volatils, and alle vnresonable beestis of erthe. Forsothe to Adam was not foundun an helpere lijk hym.

21 Therfore the Lord God sente sleep in to Adam, and whanne he slepte, God took oon of hise ribbis, and fillide fleisch for it.

22 And the Lord God bildide the rib which he hadde take fro Adam in to a womman, and brouyte hir to Adam.

23 And Adam seide, This is now a boon of my boonys, and fleisch of my fleisch; this schal be clepid virago, `for she is takun of man.

24 Wherfor a man schal forsake fadir and modir, and schal cleue to his wijf, and thei schulen be tweyne in o fleisch.

25 Forsothe euer eithir was nakid, that is, Adam and his wijf, and thei weren not aschamed.

1 But and the serpent was feller than alle lyuynge beestis of erthe, whiche the Lord God hadde maad. Which serpent seide to the womman, Why comaundide God to you, that ye schulden not ete of ech tre of paradis?

2 To whom the womman answerde, We eten of the fruyt of trees that ben in paradis;

3 sothely God commaundide to vs, that we schulden not eate of the fruyt of the tre, which is in the myddis of paradijs, and that we schulden not touche it, lest perauenture we dien.

4 Forsothe the serpent seide to the womman, ye schulen not die bi deeth;

5 for whi God woot that in what euere dai ye schulen ete therof, youre iyen schulen be opened, and ye schulen be as Goddis, knowynge good and yuel.

6 Therfore the womman seiy that the tre was good, and swete to ete, and fair to the iyen, and delitable in bi holdyng; and sche took of the fruyt therof, and eet, and yaf to hir hosebande, and he eet.

7 And the iyen of bothe weren openid; and whanne thei knowen that thei weren nakid, thei sewden the leeues of a fige tre, and maden brechis to hem silf.

8 And whanne thei herden the vois of the Lord God goynge in paradijs at the wynd after myddai, Adam and his wijf hidden hem fro the face of the Lord God in the middis of the tre of paradijs.

9 And the Lord God clepide Adam, and seide to hym, Where art thou?

10 And Adam seide, Y herde thi vois in paradijs, and Y drede, for Y was nakid, and Y hidde me.

11 To whom the Lord seide, Who forsothe schewide to thee that thou were nakid, no but for thou hast ete of the tre of which Y comaundide to thee that thou schuldist not ete?

12 And Adam seide, The womman which thou yauest felowe to me, yaf me of the tre, and Y eet.

13 And the Lord seide to the womman, Whi didist thou this thing? Which answerde, The serpent disseyued me, and Y eet.

14 And the Lord God seide to the serpent, For thou didist this, thou schalt be cursid among alle lyuynge thingis and vnresonable beestis of erthe; thou schalt go on thi brest, and thou schalt ete erthe in alle daies of thi liif;

15 Y schal sette enemytees bitwixe thee and the womman, and bitwixe thi seed and hir seed; sche schal breke thin heed, and thou schalt sette aspies to hir heele.

16 Also God seide to the womman, Y schal multiplie thi wretchidnessis and thi conseyuyngis; in sorewe thou schalt bere thi children; and thou schalt be vndur power of the hosebonde, and he schal be lord of thee.

17 Sothely God seyde to Adam, For thou herdist the voys of thi wijf, and hast ete of the tree, of which Y comaundide to thee that thou schuldist not ete, the erthe schal be cursid in thi werk; in traueylis thou schalt ete therof in alle daies of thi lijf;

18 it schal brynge forth thornes and breris to thee, and thou schalt ete eerbis of the erthe;

19 in swoot of thi cheer thou schalt ete thi breed, til thou turne ayen in to the erthe of which thou art takun; for thou art dust, and thou schalt turne ayen in to dust.

20 And Adam clepide the name of his wijf Eue, for sche was the moder of alle men lyuynge. And the Lord God made cootis of skynnys to Adam and Eue his wijf, and clothide hem; and seide, Lo!

22 Adam is maad as oon of vs, and knowith good and yuel; now therfore se ye, lest perauenture he putte his hond, and take of the tre of lijf, and ete, and lyue with outen ende.

23 And the Lord God sente hym out of paradijs of likyng, that he schulde worche the erthe, of which he was takun.

24 And God castide out Adam, and settide bifore paradis of lykyng cherubyn, and a swerd of flawme and turnynge aboute to kepe the weie of the tre of lijf.

1 Forsothe Adam knewe Eue his wijf, which conseyuede, and childide Cayn, and seide, Y haue gete a man bi God.

2 And efte sche childide his brother Abel. Forsothe Abel was a kepere of scheep, and Cayn was an erthe tilyere.

3 Sotheli it was don after many daies, that Cayn offride yiftis to the Lord of the fruytis of erthe;

4 and Abel offride of the first gendrid of his floc, and of the fatnesse of tho. And the Lord bihelde to Abel and to the yiftis of hym;

5 sotheli he bihelde not to Cayn and to hise yiftis. And Cayn was wrooth greetli, and his cheer felde doun.

6 And the Lord seide to hym, Whi art thou wrooth, and whi felde doun thi face?

7 Whether not if thou schalt do wel, thou schalt resseyue; but if thou doist yuele, thi synne schal be present anoon in the yatis? but the desir therof schal be vndur thee, and thou schalt be lord therof.

8 And Cayn seide to Abel his brother, Go we out. And whanne thei weren in the feeld, Cayn roos ayens his brother Abel, and killide him.

9 And the Lord seide to Cayn, Where is Abel thi brother? Which answerde, Y woot not; whether Y am the kepere of my brothir?

10 And God seide to Cayn, What hast thou do? the vois of the blood of thi brother crieth to me fro erthe.

11 Now therfor thou schalt be cursid on erthe, that openyde his mouth, and resseyuede of thin hond the blood of thi brothir.

12 Whanne thou schalt worche the erthe, it schal not yyue his fruytis to thee; thou schalt be vnstable of dwellyng and fleynge aboute on erthe in alle the daies of thi lijf.

13 And Cayn seide to the Lord, My wickidnesse is more than that Y disserue foryyuenesse; lo!

14 to dai thou castist me out fro the face of the erthe; and Y schal be hid fro thi face, and Y schal be vnstable of dwellyng and fleynge aboute in erthe; therfore ech man that schal fynde me schal slee me.

15 And the Lord seide to hym, It schal not be don so, but ech man that schal slee Cayn shal be punyschid seuenfold. And the Lord settide a signe in Cayn, that ech man that schulde fynde hym schulde not slee hym.

16 And Cayn yede out fro the face of the Lord, and dwellide fleynge aboute in erthe, at the eest coost of Eden.

17 Forsothe Cayn knewe his wiif, which conseyuede, and childide Enoth; and Cayn bildide a citee, and clepide the name therof of the name of hise sone Enoth.

18 Forsothe Enoth gendride Irad, and Irad gendride Manyael, and Manyael gendride Matusael, and Matusael gendride Lameth;

19 that took twei wyues, the name to o wijf was Ada, and the name to the tother was Sella.

20 And Ada gendride Jabel, that was the fadir of dwellers in tentis and of shepherdis;

21 and the name of his brother was Tubal, he was the fadir of syngeris in harpe and orgun.

22 And Sella gendride Tubalcayn, that was an hamerbetere, and smyyt on alle werkis of bras and of yrun; forsothe the sistir of Tubalcayn was Neoma.

23 And Lameth seide to his wyues Ada and Sella, Ye wyues of Lameth, here my vois, and herkne my word; for Y haue slayn a man bi my wounde, and a yong wexynge man bi my `violent betyng;

24 veniaunce schal be youun seuenfold of Cayn, forsothe of Lameth seuentisithis seuensithis.

25 Also yit Adam knewe his wijf, and sche childide a sone, and clepide his name Seth, and seide, God hath put to me another seed for Abel, whom Cayn killide.

26 But also a sone was borun to Seth, which sone he clepide Enos; this Enos bigan to clepe inwardli the name of the Lord.

1 This is the book of generacioun of Adam, in the dai wher ynne God made man of nouyt. God made man to the ymage and licnesse of God;

2 God formede hem male and female, and blesside hem, and clepide the name of hem Adam, in the day in which thei weren formed.

3 Forsothe Adam lyuede an hundrid yeer and thretti, and gendride a sone to his ymage and liknesse, and clepide his name Seth.

4 And the daies of Adam after that he gendride Seth weren maad eiyte hundrid yeer, and he gendride sones and douytris.

5 And al the tyme in which Adam lyuede was maad nyne hundrid yeer and thretti, and he was deed.

6 Also Seth lyuede an hundrid and fyue yeer, and gendride Enos.

7 And Seth lyuede aftir that he gendride Enos eiyte hundrid and seuen yeer, and gendride sones and douytris.

8 And alle the daies of Seth weren maad nyne hundrid and twelue yeer, and he was deed.

9 Forsothe Enos lyuede nynti yeer, and gendride Caynan;

10 aftir whos birthe Enos lyuede eiyte hundrid and fiftene yeer, and gendride sones and douytris.

11 And alle the daies of Enos weren maad nyne hundrid and fyue yeer, and he was deed.

12 Also Caynan lyuyde seuenti yeer, and gendride Malalehel.

13 And Caynan lyuede after that he gendride Malalehel eiyte hundrid and fourti yeer, and gendride sones and douytris.

14 And alle the dayes of Caynan weren maad nyn hundrid and ten yeer, and he was deed.

15 Forsothe Malalehel lyuede sixti yeer and fyue, and gendride Jared.

16 And Malalehel lyuede aftir that he gendride Jared eiyte hundrid and thretti yeer, and gendride sones and douytris.

17 And alle the daies of Malalehel weren maad eiyte hundrid nynti and fyue yeer, and he was deed.

18 And Jared lyuede an hundrid and two and sixti yeer, and gendride Enoth.

19 And Jared lyuede aftir that he gendride Enoth eiyte hundrid yeer, and gendride sones and douytris.

20 And alle the dayes of Jared weren maad nyn hundrid and twei and sexti yeer, and he was deed.

21 Forsothe Enoth lyuede fyue and sixti yeer, and gendride Matusalem.

22 And Enoth yede with God; and Enoth lyuede after that he gendride Matusalem thre hundrid yeer, and gendride sones and douytris.

23 And alle the daies of Enoth weren maad thre hundride and fyue and sexti yeer.

24 And Enoth yeed with God, and apperide not afterward, for God took hym awei.

25 Also Matusalem lyuede an hundrid and `fourscoor yeer and seuene, and gendride Lameth.

26 And Matusalem lyuede after that he gendride Lameth seuene hundrid and `fourscoor yeer and twei, and gendride sones and douytris.

27 And alle the daies of Matusale weren maad nyn hundrid and nyn and sixti yeer, and he was deed.

28 Forsothe Lameth lyuede an hundrid and `fourscoor yeer and two, and gendride a sone;

29 and clepide his name Noe, and seide, This man schal comforte vs of the werkis and traueilis of oure hondis, in the loond which the Lord curside.

30 And Lameth lyuede after that he gendride Noe fyue hundrid `nynti and fyue yeer, and gendride sones and douytris.

31 And alle the daies of Lameth weren maad seuene hundrid `thre scoor and seuentene yeer, and he was deed.

1 Forsothe Noe whanne he was of fyue hundrid yeer gendride Sem, Cham, and Jafeth. And whanne men bigunnen to be multiplied on erthe, and hadden gendrid douytris,

2 the sones of God seiyen the douytris of men that thei weren faire, and token wyues to hem of alle whiche thei hadden chose.

3 And God seide, My spirit schal not dwelle in man with outen ende, for he is fleisch; and the daies of hym schulen be an hundrid and twenti yeer.

4 Sotheli giauntis weren on erthe in tho daies, forsothe aftir that the sones of God entriden to the douytris of men, and tho douytris gendriden; these weren myyti of the world and famouse men.

5 Sotheli God seiy that myche malice of men was in erthe, and that al the thouyt of herte was ententif to yuel in al tyme,

6 and repentide him [1] that he hadde maad man in erthe; and God was war bifore ayens tyme to comyng, and was touchid with sorewe of herte [2] with ynne;

7 and seide, Y schal do awei man, whom Y made of nouyt, fro the face of the erthe, fro man til to lyuynge thingis, fro crepynge beeste til to the briddis of heuene; for it repentith me that Y made hem.

8 Forsothe Noe foond grace bifore the Lord.

9 These ben the generaciouns of Noe. Noe was a iust man and perfit in hise generaciouns; Noe yede with God,

10 and gendride thre sones, Sem, Cam, and Jafeth.

11 Forsothe the erthe was corrupt bifore God, and was fillid with wickidnes.

12 And whanne God seiy, that the erthe was corrupt, for ech fleisch ether man hadde corrupt his weie on erthe,

13 he seide to Noe, The ende of al fleisch is comen bifore me; the erthe is fillid with wickidnesse of the face of hem, and Y schal distrye hem with the erthe.

14 Make thou to thee a schip of trees hewun and planed; thou schalt make dwellynge placis in the schip, and thou schalt anoynte it with pitche with ynne and with outforth.

15 And so thou schalt make it. The lengthe of the schip schal be of thre hundrid cubitis, the brede schal be of fifti cubitis, and the hiynesse therof schal be of thretti cubitis.

16 Thou schalt make a wyndow in the schip, and thou schalt ende the hiynesse therof in a cubite; sotheli thou schalt sette the dore of the schip in the side binethe; thou shalt make soleris and placis of thre chaumbris in the schip.

17 Lo! Y schal brynge `watris of diluuye ether greet flood on erthe, and Y schal sle ech fleisch in which is the spirit of lijf vndir heuene, and alle thingis that ben in erthe, schulen be wastid.

18 And Y schal sette my couenaunt of pees with thee; and thou schalt entre in to the schip, and thy sones, and thi wijf, and the wiues of thi sones schulen entre with thee.

19 And of alle lyuynge beestis of al fleisch thou schalt brynge in to the schip tweyne and tweyne, of male kynde and female, that thei lyue with thee;

20 of briddis bi her kynde, and of werk beestis in her kynde, and of ech crepynge beeste of erthe, by her kynde; tweyne and tweyne of alle schulen entre with thee, that thei moun lyue.

21 Therfore thou schalt take with thee of alle metis that moun be etun, and thou schalt bere to gidre at thee, and tho schulen be as well to thee as to the beestis in to mete.

22 Therfor Noe dide alle thingis whiche God comaundide to hym.


	↑ [Note: repentide hym. Penaunce, sorowe, and othere passyouns, ethir disesis, ben not in ony maner in God by truthe, but by liknesse; and therfore it is seid that he repentide, for he hadde hym silf at the maner of a man repentinge, and wolde distrye that that he made bifore.]


	↑ [Note: sorowe of herte. For he hadde him silf at the maner of a man sorowinge, in doynge awey man, whom he hadde formed to his ymage. Penaunce, either sorewe of herte, fallith not in God, to whom the sentence of alle thingis is as stidefast as the biforeknowynge is certeyn, sith hooly scripture vsith comoun wordis,]

1 Also the Lord seide to Noe, Entre thou and al thin hous in to the schip, for Y seiy thee iust bifore me in this generacioun.

2 Of alle clene lyuynge beestis thou schalt take bi seuene and bi seuene, male and female; forsothe of vnclene lyuynge beestis thou schalt take bi tweyne and bi tweyne, male and female;

3 but also of volatils of heuene thou schalt take, bi seuene and bi seuene, male and female, that her seed be saued on the face of al erthe.

4 For yit and aftir seuene daies Y schal reyne on erthe fourti daies and fourti nyytis, and Y schal do awey al substaunce which Y made, fro the face of erthe.

5 Therfor Noe dide alle thingis whiche the Lord comaundide to hym.

6 And he was of sixe hundrid yeer, whanne the watris of the greet flood flowiden on erthe.

7 And Noe entride in to the schip, and hise sones, and hise wijf, and the wyues of his sones, entriden with him for the watris of the greet flood.

8 And of lyuynge beestis clene and vnclene, and of briddis of heuene, and of ech beeste which is moued on erthe,

9 bi tweyne and bi tweyne, male and female entriden to Noe in to the schip, as the Lord comaundide to Noe.

10 And whanne seuene daies hadden passid, the watris of the greet flood flowiden on erthe.

11 In the sixe hundrid yeer of the lijf of Noe, in the secunde moneth, in the seuententhe dai of the moneth, alle the wellis of the greet see weren brokun, and the wyndowis of heuene weren opened,

12 and reyn was maad on erthe fourti daies and fourti nyytis.

13 In the ende of that dai Noe entride, and Sem, Cham, and Japheth, hise sones, his wijf, and the wyues of hise sones, entriden with hem into the schip.

14 Thei entriden, and ech beeste bi his kynde, and alle werk beestis in her kynde, and ech beeste which is moued on erthe in his kynde, and ech volatil bi his kynde; alle briddis and alle volatils entriden to Noe in to the schip,

15 bi tweyne and bi tweyne of ech fleisch in whiche the spirit of lijf was.

16 And tho that entriden, entriden male and female of ech fleisch, as God comaundide to hym. And the Lord encloside hym fro with out-forth.

17 And the greet flood was maad fourti daies and fourti niytis on erthe, and the watris weren multiplied, and reiseden the schip on hiy fro erthe.

18 The watris flowiden greetli, and filliden alle thingis in the face of erthe. Forsothe the schip was borun on the watris.

19 And the watris hadden maistrie greetli on erthe, and alle hiye hillis vndur alle heuene weren hilid;

20 the watyr was hiyere bi fiftene cubitis ouer the hilis whiche it hilide.

21 And ech fleisch was wastid that was moued on erthe, of briddis, of lyuynge beestis, of vnresonable beestis, and of alle `reptilis that crepen on erthe.

22 Alle men, and alle thingis in whiche the brething of lijf was in erthe, weren deed.

23 And God dide awei al substaunce that was on erthe, fro man til to beeste, as wel a crepynge beeste as the briddis of heuene; and tho weren doon awei fro erthe. Forsothe Noe dwellide aloone, and thei that weren with hym in the schip.

24 And the watris of the greet flood ouereyeden the erthe an hundrid and fifti daies.

1 Forsothe the Lord hadde mynde of Noe, and of alle lyuynge beestis, and of alle werk beestis, that weren with hym in the schip; and brouyte a wynd on the erthe.

2 And watris weren decreessid, and the wellis of the see weren closid, and the wyndowis of heuene weren closid, and reynes of heuene weren ceessid.

3 And watrys turneden ayen fro erthe, and yeden ayen, and bigunnen to be decreessid aftir an hundrid and fifti daies.

4 And the schip restide in the seuenthe monthe, in the seuene and twentithe dai of the monthe, on the hillis of Armenye.

5 And sotheli the watrys yeden and decresiden til to the tenthe monethe, for in the tenthe monethe, in the firste dai of the monethe, the coppis of hillis apperiden.

6 And whanne fourti daies weren passid, Noe openyde the wyndow of the schip which he hadde maad, and sente out a crowe,

7 which yede out, and turnede not ayen til the watris weren dried on erthe. Also Noe sente out a culuer aftir hym, to se if the watris hadden ceessid thanne on the face of erthe;

9 and whanne the culuer foond not where hir foot schulde reste, sche turnede ayen to hym in to the schip, for the watris weren on al erthe; and Noe helde forth his hoond, and brouyte the culuer takun in to the schip.

10 Sotheli whanne othere seuene daies weren abedun aftirward, eft he leet out a culuer fro the schip;

11 and sche cam to hym at euentid, and bare in hir mouth a braunche of olyue tre with greene leeuys. Therfor Noe vndirstood that the watris hadden ceessid on erthe;

12 and neuerthelesse he abood seuene othere daies, and sente out a culuer, which turnede `no more ayen to hym.

13 Therfor in the sixe hundrid and o yeer of the lijf of Noe, in the firste monethe, in the firste day of the monethe, watris weren decreessid on erthe; and Noe openede the roof of the schip, and bihelde and seiy that the face of the erthe was dried.

14 In the secunde monethe, in the seuene and twentithe dai of the monethe, the erthe was maad drie.

15 Sotheli the Lord spak to Noe;

16 and seide, Go out of the schip, thou, and thi wijf, thi sones, and the wyues of thi sones with thee;

17 and lede out with thee alle lyuynge beestis that ben at thee of ech fleisch, as wel in volatilis as in vnresonable beestis, and alle `reptils that crepen on erthe; and entre ye on the erthe, encreesse ye, and be ye multiplied on erthe.

18 Therfor Noe yede out, and hise sones, and his wijf, and the wyues of hise sones with hym;

19 but also alle lyuynge beestis, and werk beestis, and `reptils that crepen on erthe, bi her kynde, yeden out of the schip.

20 Forsothe Noe bildide an auter to the Lord, and he took of alle clene beestis and briddis, and offride brent sacrifices on the auter.

21 And the Lord sauerede the odour of swetnesse, and seide to hym, Y schal no more curse the erthe for men, for the wit and thouyt of mannus herte ben redi in to yuel fro yong wexynge age; therfor Y schal no more smyte ech lyuynge soule as Y dide;

22 in alle the daies of erthe, seed and ripe corn, coold and heete, somer and wyntir, nyyt and dai, shulen not reste.

1 And God blisside Noe and hise sones, and seide to hem, Encreesse ye, and be ye multiplied, and fille ye the erthe;

2 and youre drede and tremblyng be on alle vnresonable beestis of erthe, and on alle briddis of heuene, with alle thingis that ben moued in erthe; alle fischis of the see ben youun to youre hond.

3 And al thing which is moued and lyueth schal be to you in to mete; Y have youe to you alle thingis as greene wortis,

4 outakun that ye schulen not ete fleisch with blood,

5 for Y schal seke the blood of youre lyues of the hoond of alle vnresonable beestis and of the hoond of man, of the hoond of man and of hys brother Y schal seke the lijf of man.

6 Who euere schedith out mannus blood, his blood schal be sched; for man is maad to the ymage of God.

7 Forsothe encreesse ye, and be ye multiplied, and entre ye on erthe, and fille ye it, Also the Lord seide thes thingis to Noe,

8 and to his sones with him, Lo!

9 Y schal make my couenaunt with you, and with your seed after you,

10 and to ech lyuynge soule which is with you, as wel in briddis as in werk beestis and smale beestis of erthe, and to alle thingis that yeden out of the schip, and to alle vnresonable beestis of erthe.

11 Y schal make my couenaunt with you, and ech fleisch schal no more be slayn of the watris of the greet flood, nethir the greet flood distriynge al erthe schal be more.

12 And God seide, This is the signe of boond of pees, which Y yyue bitwixe me and you, and to ech lyuynge soule which is with you, in to euerlastynge generaciouns.

13 Y schal sette my bowe in the cloudis, and it schal be a signe of boond of pees bitwixe me and erthe;

14 and whanne Y schal hile heuene with cloudis, my bowe schal appere in the cloudis,

15 and Y schal haue mynde of my boond of pees which Y made with you, and with ech soule lyuynge, that nurschith fleisch; and the watris of the greet flood schulen no more be to do awey al fleish.

16 And my bowe schal be in the cloudis, and Y schal se it, and Y schal haue mynde of euerlastynge boond of pees, which is maad bitwixe God and man, and ech soul lyuynge of al fleisch which is on erthe.

17 And God seide to Noe, This schal be a signe of boond of pees, which Y made bitwixe me and ech fleisch on erthe.

18 Therfore thei that yeden out of the schip weren Noe, Sem, Cham, and Japheth; forsothe Cham, thilke is the fadir of Chanaan.

19 These thre weren the sones of Noe, and al the kynde of men was sowun of hem on al erthe.

20 And Noe, an erthe tiliere, bigan to tile the erthe, and he plauntide a viner,

21 and he drank wyn, and was drunkun; and he was nakid, and lay in his tabernacle.

22 And whanne Cham, the fadir of Chanaan, hadde seien this thing, that is, that the schameful membris of his fadir weren maad nakid, he telde to hise tweye britheren with out forth.

23 And sotheli Sem and Jafeth puttiden a mentil on her schuldris, and thei yeden bacward, and hileden the schameful membris of her fadir, and her faces weren turned awei, and thei sien not the priuy membris of her fadir.

24 And forsothe Noe wakide of the wyn, and whanne he hadde lerned what thingis his lesse sone hadde do to hym,

25 he seide, Cursid be the child Canaan, he schal be seruaunt of seruauntis to hise britheren.

26 And Noe seide, Blessid be the Lord God of Sem,

27 and Chanaan be the seruaunt to Sem; God alarge Jafeth, and dwelle in the tabernaclis of Sem, and Chanaan be seruaunt of hym.

28 Forsothe Noe lyuede aftir the greet flood thre hundrid and fifti yeer;

29 and alle the daies of hym weren fillid nyn hundrid and fifty yeer, and he was deed.

1 These ben the generaciouns of the sones of Noe, Sem, Cham, and Jafeth. And sones weren borun to hem aftir the greet flood.

2 The sones of Jafeth weren Gomer, and Magog, and Madai, and Jauan, and Tubal, and Mosoth, and Thiras.

3 Forsothe the sones of Gomer weren Asseneth, and Rifath, and Thogorma.

4 Forsothe the sones of Jauan weren Helisa, and Tharsis, Cethym, and Dodanym;

5 of these sones the ylis of hethen men weren departid in her cuntrees, ech bi his langage and meynees, in hise naciouns.

6 Sotheli the sones of Cham weren Thus, and Mesraym, and Futh, and Chanaan.

7 Forsothe the sones of Thus weren Saba, and Euila, and Sabatha, and Regma, and Sabatacha. The sones of Regma weren Saba, and Dadan.

8 Forsothe Thus gendride Nemroth; he bigan to be myyti in erthe,

9 and he was a strong huntere of men bifore the Lord; of hym a prouerbe yede out, as Nemroth, a strong huntere bifore the Lord.

10 Sotheli the bigynnyng of his rewme was Babiloyne, and Arach, and Archad, and Thalamye, in the lond of Sennaar.

11 Assur yede out of that lond, and bildide Nynyue, `and stretis of the citee,

12 and Chale, and Resen bitwixe Nynyue and Chale; this is a greet citee.

13 And sotheli Mesraym gendride Ludym, and Anamym, and Laabym, Neptuym, and Ferrusym, and Cesluym;

14 of which the Filisteis and Capturym camen forth.

15 Forsothe Chanaan gendride Sidon, his firste gendride sone, Ethei, and Jebusei,

16 and Amorrei, Gergesei,

17 Euei, and Arathei,

18 Ceney, and Aradie, Samarites, and Amathei; and puplis of Chananeis weren sowun abrood bi these men.

19 And the termes of Chanaan weren maad to men comynge fro Sidon to Gerara, til to Gasa, til thou entre in to Sodom and Gomore, and Adama, and Seboyne, til to Lesa.

20 These weren the sones of Cham, in her kynredis, and langagis, and generaciouns, and londis, and folkis.

21 Also of Sem weren borun the fadris of alle the sones of Heber, and Japhet was the more brother.

22 The sones of Sem weren Elam, and Assur, and Arfaxath, and Lud, and Aram.

23 The sones of Aram weren Vs, and Hul, and Gether, and Mes.

24 And sotheli Arfaxath gendride Sale, of whom Heber was borun.

25 And twei sones weren borun to Heber, the name to o sone was Faleg, for the lond was departid in hise daies; and the name of his brothir was Jectan.

26 And thilke Jectan gendride Elmodad, and Salech,

27 and Asamoth, Jare, and Adhuram, and Vsal,

28 and Deda, and Ebal, and Abymahel, Saba, and Ofir, and Euila, and Jobab;

29 alle these weren the sones of Jectan.

30 And the habitacioun of hem was maad fro Messa, as `me goith til to Sefar, an hil of the eest.

31 These ben the sones of Sem, bi kynredis, and langagis, and cuntrees, in her folkis.

32 These ben the meynees of Noe, bi her puplis and naciouns; folkis in erthe weren departid of these aftir the greet flood. 

1 Forsothe the lond was of o langage, and of the same speche.

2 And whanne thei yeden forth fro the eest, thei fonden a feeld in the lond of Sennaar, and dwelliden ther ynne.

3 And oon seide to his neiybore, Come ye, and make we tiel stonys, and bake we tho with fier; and thei hadden tiel for stonus, and pitche for morter;

4 and seiden, Come ye, and make we to vs a citee and tour, whos hiynesse stretche `til to heuene; and make we solempne oure name bifor that we be departid in to alle londis.

5 Forsothe the Lord cam down to se the citee and tour, which the sones of Adam bildiden.

6 And he seide, Lo! the puple is oon, and o langage is to alle, and thei han bigunne to make this, nethir thei schulen ceesse of her thouytis, til thei fillen tho in werk; therfor come ye, go we doun,

7 and scheende we there the tunge of hem, that ech man here not the voys of his neiybore.

8 And so the Lord departide hem fro that place in to alle londis; and thei cessiden to bielde a cytee.

9 And therfor the name therof was clepid Babel, for the langage of al erthe was confoundide there; and fro thennus the Lord scaterede hem on the face of alle cuntrees.

10 These ben the generaciouns of Sem. Sem was of an hundrid yeer whanne he gendride Arfaxath, twey yeer aftir the greet flood.

11 And Sem lyuede aftir that he gendride Arfaxath fyue hundrid yeer, and gendride sones and douytris.

12 Forsothe Arfaxath lyuede fyue and thretti yeer, and gendride Sale;

13 and Arfaxath lyuede aftir that he gendride Sale thre hundride and thre yeer, and gendride sones and douytris.

14 Also Sale lyuede thretti yeer, and gendride Heber;

15 and Sale lyuede after that he gendride Heber foure hundrid and thre yeer, and gendride sones and douytris.

16 Sotheli Heber lyuede foure and thretti yeer, and gendride Falech;

17 and Heber lyuede aftir that he gendride Falech foure hundrid and thretti yeer, and gendride sones and douytris.

18 Also Falech lyuede thretti yeer, and gendride Reu;

19 and Falech lyuede aftir that he gendride Reu two hundrid and nyne yeer, and gendride sones and douytris.

20 And Reu lyuede two and thretti yeer, and gendride Saruch;

21 and Reu lyuede aftir that he gendride Saruch two hundrid and seuene yeer, and gendride sones and douytris.

22 Sotheli Saruch lyuede thretti yeer, and gendride Nachor;

23 and Saruch lyuede aftir that he gendride Nacor two hundrid yeer, and gendride sones and douytris.

24 Forsothe Nachor lyuede nyne and twenti yeer, and gendride Thare;

25 and Nachor lyuede after that he gendride Thare an hundrid and nynetene yeer, and gendride sones and douytris.

26 And Thare lyuede seuenti yeer, and gendride Abram, and Nachor, and Aran.

27 Sotheli these ben the generaciouns of Thare. Thare gendride Abram, Nachor, and Aran. Forsothe Aran gendride Loth;

28 and Aran diede bifore Thare, his fadir, in the lond of his natiuite, in Vr of Caldeis.

29 Forsothe Abram and Nachor weddiden wyues; the name of the wijf of Abram was Saray, and the name of the wiif of Nachor was Melcha, the douyter of Aran, fadir of Melcha and fadir of Jescha.

30 Sotheli Saray was bareyn, and hadde no children.

31 And so Thare took Abram, his sone, and Loth, the sone of Aran his sone, and Saray, his douyter in lawe, the wijf of Abram, his sone, and ledde hem out of Vr of Caldeis, that thei schulen go in to the lond of Chanaan; and thei camen `til to Aran, and dwelliden there.

32 And the daies of Thare weren maad two hundrid yeer and fyue, and he was deed in Aran. 


Chapter 12


Table of Contents



1 Forsothe the Lord seide to Abram, Go thou out of thi lond, and of thi kynrede, and of the hous of thi fadir, and come thou in to the lond which Y schal schewe to thee;

2 and Y schal make thee in to a greet folk, and Y schal blisse thee, and Y schal magnyfie thi name, and thou schalt be blessid;

3 Y schal blesse hem that blessen thee, and Y schal curse hem that cursen thee; and alle kynredis of erthe schulen be blessid in thee.

4 And so Abram yede out, as the Lord comaundide hym, and Loth yede with hym. Abram was of `thre scoor yeer and fiftene whanne he yede out of Aran.

5 And he took Saray, his wijf, and Loth, the sone of his brother, and al the substaunce which thei hadden in possessioun, and the men whiche thei hadden bigete in Aran; and thei yeden out that thei `schulen go in to the loond of Chanaan. And whanne they camen in to it,

6 Abram passide thorou the lond til to the place of Sichem, and til to the noble valey. Forsothe Chananei was thanne in the lond.

7 Sotheli the Lord apperide to Abram, and seide to hym, Y schal yyue this lond to thi seed. And Abram bildide there an auter to the Lord, that apperide to hym.

8 And fro thennus he passide forth to the hil Bethel, that was ayens the eest, and settide there his tabernacle, hauynge Bethel fro the west, and Hay fro the eest. And he bildide also there an auter to the Lord, and inwardli clepide his name.

9 And Abram yede goynge and goynge forth ouer to the south.

10 Sotheli hungur was maad in the lond; and Abram yede doun in to Egipt, to be a pilgrime ther, for hungur hadde maistrie in the lond.

11 And whanne he was nyy to entre in to Egipt, he seide to Saray, his wijf, Y knowe that thou art a fair womman,

12 and that whanne Egipcians schulen se thee, thei schulen seie, it is his wijf, and thei schulen sle me, and `schulen reserue thee.

13 Therfor, Y biseche thee, seie thou, that thou art my sistir, that it be wel to me for thee, and that my lijf lyue for loue of thee.

14 And so whanne Abram hadde entrid in to Egipt, Egipcians sien the womman that sche was ful fair; and the prynces telden to Farao, and preiseden hir anentis him;

15 and the womman was takun vp in to the hous of Farao.

16 Forsothe thei vsiden wel Abram for hir; and scheep, and oxun, and assis, and seruauntis, and seruauntessis, and sche assis, and camels weren to hym.

17 Forsothe the Lord beet Farao and his hous with moste veniaunces, for Saray, the wijf of Abram.

18 And Farao clepide Abram, and seide to hym, What is it that thou hast do to me? whi schewidist thou not to me, that sche was thi wijf?

19 for what cause seidist thou, that sche was thi sister, that Y schulde take hir in to wife to me? Now therfor lo! thi wiif; take thou hir, and go.

20 And Farao comaundide to men on Abram, and thei ledden forth hym, and his wijf, and alle thingis that he hadde. 

1 Therfore Abram stiede fro Egipt, he, and his wijf, and alle thingis that he hadde; and Loth stiede with hym, to the south coost.

2 Forsothe he was ful riche in possessyoun of siluer and of gold.

3 And he turnede ayen bi the weye in which he cam fro the south in to Bethel, `til to the place, in which bifore he hadde sett tabernacle, bitwixe Bethel and Hay,

4 in the place of the auter which he made bifore, and inwardli clepide there the name of the Lord.

5 But also flockis of scheep, and droues of oxun, and tabernaclis weren to Loth, that was with Abram;

6 and the lond miyte not take hem, that thei schulden dwelle togidre, for the catel of hem was myche, and thei miyten not dwelle in comyn.

7 Wherfor also strijf was maad bitwixe the keperis of flockis of Abram and of Loth. Forsothe Chananei and Feresei dwelliden in that lond in that tyme.

8 Therfor Abram seide to Loth, Y biseche, that no strijf be bitwixe me and thee, and bitwixe my scheepherdis and thi scheepherdis; for we ben britheren.

9 Lo! al the lond is bifore thee, Y biseche, departe thou fro me; if thou go to the left side, Y schal holde the riyt side; if thou chese the riyt side, Y schal go to the left side.

10 And so Loth reiside hise iyen, and seiy aboute al the cuntrei of Jordan, which was al moistid, bifor that the Lord distriede Sodom and Gomorre, as paradis of the Lord, and as Egipt, as men comen in to Segor.

11 And Loth chees to him the cuntre aboute Jordan, and departide fro the eest; and thei weren departid ech fro his brother.

12 Abram dwellide in the lond of Chanaan; sotheli Loth dwellide in townes aboute Jordan, and wonide in Sodom.

13 Forsothe men of Sodom weren ful wickid, and synneris greetly bifore the Lord.

14 And the Lord seide to Abram, aftir that Loth was departid fro him, Reise thin iyen forth riyt, and se fro the place in which thou art now, to the north and south, to the eest and west;

15 Y schal yyue al the lond which thou seest to thee and to thi seed, til in to with outen ende.

16 And Y schal make thi seed as the dust of erthe; if ony man may noumbre the dust of erthe, also he schal mowe noumbre thi seed.

17 Therfor rise thou, and passe thorou the lond in his lengthe and breede, for Y schal yyue it to thee.

18 Therfor Abram, mouynge his tabernacle, cam and dwellide bisidis the valei of Mambre, which is in Ebron; and he bildide there an auter to the Lord. 

1 Forsothe it was don in that tyme, that Amrafel, kyng of Sennaar, and Ariok, kyng of Ponte, and Chodorlaomor, kyng of Elemytis,

2 and Tadal, kyng of folkis, bigunnen batel ayens Bara, kyng of Sodom, and ayens Bersa, kyng of Gomorre, and ayens Sennaar, kyng of Adama, and ayens Semeber, kyng of Seboym, and ayens the kyng of Bale; thilke Bale is Segor.

3 Alle these camen togidre in to the valey of wode, which is now the see of salt.

4 For in twelue yeer thei seruyden Chodorlaomor, and in the threttenthe yeer thei departiden fro hym.

5 Therfor Chodorlaomor cam in the fourtenthe yeer, and kyngis that weren with him, and thei `han smyte Rafaym in Astaroth Carnaym, and Susym with hem, and Emym in Sabe Cariathaym,

6 and Choreis in the hillis of Seir, til to the feldi placis of Faran, which is in wildirnesse.

7 And thei turneden ayen, and camen til to the welle Mesphath; thilke is Cades. And thei `han smyte al the cuntre of men of Amalec, and Amorrei, that dwellide in Asason Thamar.

8 And the kyng of Sodom, and the king of Gomorre, and the kyng of Adama, and the kyng of Seboym, also and the kyng of Bale, which is Segor, yeden out, and dressiden scheltrun ayens hem in the valei of wode,

9 that is, ayens Chodorlaomor, kyng of Elamytis, and Thadal, kyng of folkis, and Amrafel, kyng of Sennaar, and Ariok, kyng of Ponte; foure kyngis ayens fyue.

10 Forsothe the valey of the wode hadde many pittis of pitche; and so the kyng of Sodom and the kyng of Gomorre turneden the backis, and felden doun there; and thei that leften fledden to the hil.

11 Sotheli thei token awei al the catel of Sodom and Gomorre, and alle thingis that perteynen to mete, and yeden awei;

12 also and thei token awey Loth and his catel, the sone of the brother of Abram, which Loth dwellide in Sodom.

13 And, lo! oon that ascapide, telde to Abram Ebrew, that dwellide in the valei of Mambre of Amorrei, brother of Escol, and brother of Aner; for these maden couenaunt of pees with Abram.

14 And whanne Abram hadde herd this thing, that is, Loth his brothir takun, he noumbride his borun seruauntis maad redy thre hundrid and eiytene, and pursuede hem `til to Dan.

15 And whanne his felowis weren departid, he felde on hem in the niyt, and he smoot hem, and pursuede hem `til to Hoba, and Fenyce, which is at the left side of Damask.

16 And he brouyte ayen al the catel, and Loth his brother with his catel, also wymmen and the puple.

17 Sotheli the kyng of Sodom yede out in to the metyng of him, after that he turnede ayen fro sleyng of Chodorlaomor, and of kyngis that weren with him, in the valei of Sabe, which is the valey of the kyng.

18 And sotheli Melchisedech, kyng of Salem, brouyte forth breed and wyn, for he was the preest of hiyeste God;

19 and he blesside Abram, and seide, Blessid be Abram of hiy God, that made heuene and erthe of nouyt,

20 and blessid be hiy God, bi whom defendynge, enemyes ben bitakun in thin hondis. And Abram yaf tithis of alle thingis to hym.

21 Forsothe the kyng of Sodom seide to Abram, Yyue thou the men to me; take thou othir thingis to thee.

22 And Abram answerde to hym, Y reyse myn hondis to the hiy Lord God,

23 Lord of heuene and of erthe, that fro the threde of oof til to the layner of the hose I schal not take of alle thingis that ben thine, lest thou seie, I made Abram riche;

24 out takun these thingis whiche the yonge men eeten, and the partis of men that camen with me, Aner, Escol, and Mambre; these men schulen take her partis. 

1 And so whanne these thingis weren don, the word of the Lord was maad to Abram bi a visioun, and seide, Abram, nyle thou drede, Y am thi defender, and thi meede is ful greet.

2 And Abram seide, Lord God, what schalt thou yyue to me? Y schal go with oute fre children, and this Damask, sone of Elieser, the procuratour of myn hous, schal be myn eir.

3 And Abram addide, Sotheli thou hast not youe seed to me, and, lo! my borun seruaunt schal be myn eir.

4 And anoon the word of the Lord was maad to hym, and seide, This schal not be thin eir, but thou schalt haue hym eir, that schal go out of thi wombe.

5 And the Lord ledde out Abram, and seide to hym, Biholde thou heuene, and noumbre thou sterris, if thou maist. And the Lord seide to Abram, So thi seed schal be.

6 Abram bileuede to God, and it was arettid to hym to riytfulnesse.

7 And God seide to hym, Y am the Lord, that ladde thee out of Vr of Caldeis, that Y schulde yyue this lond to thee, and thou schuldist haue it in possessioun.

8 And Abram seide, Lord God, wherbi may I wite that Y schal welde it?

9 And the Lord answerde, and seide, Take thou to me a cow of thre yeer, and a geet of thre yeer, and a ram of thre yeer, a turtle also, and a culuer.

10 Which took alle these thingis, and departide tho bi the myddis, and settide euer eithir partis ech ayens other; but he departide not the briddis.

11 And foulis camen doun on the careyns, and Abram drof hem awey.

12 And whanne the sunne was gon doun, drede felde on Abram, and a greet hidousenesse and derk asaylide him.

13 And it was seid to hym, Wite thou bifore knowinge, that thi seed schal be pilgrim foure hundrid yeer in a lond not his owne, and thei schulen make hem suget to seruage, and thei schulen turment hem;

14 netheles Y schal deme the folk to whom thei schulen serue; and aftir these thingis thei schulen go out with greet catel.

15 Forsothe thou schalt go to thi fadris in pees, and schalt be biried in good age.

16 Sotheli in the fourthe generacioun thei schulen turne ayen hidir, for the wickidnesses of Amoreis ben not yit fillid, `til to present tyme.

17 Therfor whanne the sunne was gon doun, a derk myst was maad, and a furneis smokynge apperide, and a laumpe of fier, and passide thorou tho departingis.

18 In that dai the Lord made a couenaunt of pees with Abram, and seide, Y schal yyue to thi seed this lond, fro the ryuer of Egipt til to the greet ryuer Eufrates; Cyneis,

19 and Cyneseis, and Cethmoneis, and Etheis,

20 and Fereseis, and Raphaym, and Amorreis,

21 and Cananeis, and Gergeseis, and Jebuseis. 

1 Therfor Sarai, wijf of Abram, hadde not gendrid fre children; but sche hadde a seruauntesse of Egipt, Agar bi name, and seide to hir hosebonde, Lo!

2 the Lord hath closid me, that Y schulde not bere child; entre thou to my seruauntesse, if in hap Y schal take children, nameli of hir. And whanne he assentide to hir preiynge, sche took Agar Egipcian,

3 hir seruauntesse, after ten yeer aftir that thei begunne to enhabite in the lond of Chanaan, and sche yaf Agar wiif to hir hosebonde.

4 And Abram entride to Agar; and Agar seiy that sche hadde conseyued, and sche dispiside hir ladi.

5 And Saray seide to Abram, Thou doist wickidli ayens me

